На основу члана 7. став 1. тачка 3. и члана 8. Посебног колективног уговора за здравствене установе чији је оснивач Република Србија, аутономна  покрајина и јединиица локалне самоуправе (,,Сл. гласник РС“, бр. 96/2019 и 58/2020-Анекс), члана 21. Статута Дома здравља ‘’Дољевац’’, у складу са Кадровским планом Министарства здравља број: 112-01-64/2022-02 од 25. фебруара 2022. године  и Одлуком директора Дома здравља „Дољевац“ из Дољевца број: 354/2023 од 18. маја 2023. године, расписује се:

О  Г  Л  А  С

ЗА ПРИЈЕМ У РАДНИ  ОДНОС НА ОДРЕЂЕНО ВРЕМЕ СА ПУНИМ РАДНИМ ВРЕМЕНОМ ЗБОГ ПОВЕЋАНОГ ОБИМА ПОСЛА, НАЈДУЖЕ ДО 30. СЕПТЕМБРА 2023. године, за радно место:

**Домар/мајстор одржавања – 1 (један) извршилац у Служби за правне, економске – финансијске и техничке послове Дома здравља „Дољевац“**

Поред услова утврђених чланом 24. Закона о раду („Сл. Гласник РС“, бр. 24/05, 61/05, 54/09, 32/13, 75/14, 13/2017 - Одлука УС, 113/2017 и 95/2018-Аутентично тумачење) кандидат треба да испуњава и услове прописане Правилником о унутрашњој организацији и систематизацији радних места и послова Дома здравља ,,Дољевац“ из Дољевца.

Опис послова за наведено радно место је утврђен Правилником о унутрашњој организацији и систематизацији радних места и послова Дома здравља „Дољевац“, и то: „обавља прегледе објекта, врши контролу исправности инсталација, противпожарних система, уређаја, опреме, апарата и средстава; одржава у исправном стању основна средства и инвенатар и одговара за њихово несметано функционисање (занатско одржавање  инсталација,уређаја,објеката и опреме); обавља све поправке по налогу начелника службе, посебно поправке из струке за коју је квалификован (замена једноставних склопова, резервних делова, прикључака, уложака и погонских делова, уља, мазива и сл.),превентивно прегледа и надзире рад инсталисаних једноставних система и предлаже поправку или замену апарата или делова апарата који нису за даљу употребу; припрема објекте, опрему и инсталације за рад; обавештава надлежне службе о уоченим неправилностима у објекту или већим кваровима на системима и инсталацијама; пушта опрему или постројења у оперативни рад и зауставља на крају оперативног рада или у случају поремећаја или квара; прати параметре рада и подешава опрему и постројење; обавља редовне прегледе објеката, опреме, постројења и инсталација према плану одржавања; требује материјал потребан за рад и води рачуна о рационалној потрошњи; води евиденцију о кваровима и извршеним поправкама; примењује утврђене процедуре у раду; примењује прописане мере и утврђене процедуре за безбедан и здрав рад; стручно се усавршава кроз све видове стручног усавршавања; учествује у раду комисија или других радних тела и тимова; обавља послове којима је непосредно задужен  ради спровођења прописа; по потреби обавља и друге послове у оквиру своје струке, знања и способности стечених радом или едукацијама, по налогу начелника  или директора  којима одговара за свој рад“.

УСЛОВИ за заснивање радног односа:

- средње образовање техничког смера (IV/V степен);

- најмање 3 године радног искуства;

- возачка дозвола ,,Б” категорије.

Кандидат је дужан да уз пријаву на овај оглас достави следећа документа:

-       оригинал или оверену фотокопију дипломе,

-       оригинал или оверену фотокопију уверења о држављанству,

-       оригинал или оверену фотокопију Извода из матичне књиге рођених и матичне књиге венчаних (код промене презимена)

-       доказ о досадашњем радном искуству (фотокопију радне књижице и уговора о раду),

-       фотокопију личне карте/очитану личну карту,

-       кратку биографију.

Потребно је да кандидати доставе и уверење надлежног ПИО фонда о стажу осигурања.

Приликом заснивања радног односа кандидат је дужан да достави лекарско уверење као доказ о здравственој способности за послове за које се заснива радни однос.

Пријавом на оглас кандидат даје своју сагласност за обраду података о личности у сврхе избора за пријем у радни однос на одређено време, због  повећаног обима посла, најдуже до 30. септембра 2023. године. Подаци се не могу користити у друге сврхе. Подацима рукује и исте обрађује надлежна служба за кадрове у Дому здравља „Дољевац“.

Пријаве и доказе о испуњењу услова кандидати могу предати непосредно, лично у Дому здравља „Дољевац“, или послати поштом на адресу: Дом здравља „Дољевац“ улица др Михајла Тимотијевића број 6, 18410 Дољевац, са назнаком „Пријава за конкурс -  ДОМАР/МАЈСТОР ОДРЖАВАЊА - НА ОДРЕЂЕНО ВРЕМЕ СА ПУНИМ РАДНИМ ВРЕМЕНОМ ЗБОГ ПОВЕЋАНОГ ОБИМА ПОСЛА, НАЈДУЖЕ ДО 30. СЕПТЕМБРА 2023. ГОДИНЕ“.

Рок за подношење пријава је 8 (осам) дана од дана објављивања конкурса код Националне службе за запошљавање и на веб сајту Министарства здравља Републике Србије. Оглас се објављује на огласној табли и интернет презентацији Дома здравља Дољевац.

Неблаговремене и непотпуне пријаве на конкурс неће бити узете у разматрање.

На разговор ће бити позвани само кандидати који уђу у ужи избор.

**ДОМ ЗДРАВЉА “ДОЉЕВАЦ“**

**Директорка, др Весна Златановић Митић**